Flants on metallist seib, mis asetub sõiduki rummu peale. Sõltuvalt flantsi laiusest, muudab see velje offsetti ja nihutab ratast koopas väljapoole. Õigete flantside ja nende kinnitamiseks sobivate poltide või mutrite kasutamine sõidumugavust ei mõjuta.
#000001
Välimus. Üldjuhul on originaalveljed asetatud sügavale auto koopasse. Visuaalselt jääb tulemus parem, kui tuua veljed pigem koopaga tasa. See, kui agressiivset välimust keegi oma sõidukile soovib on pigem maitseküsimus. Oluline on sealjuures kasutada õiget rehvimõõtu.
Ruumi tekitamine. Sõltuvalt velje geomeetriast, võib paigaldusel sisemine osa puutuda kokku sõiduki pidurisadulate või vedrustuse komponentidega. Flantsidega on võimalik tekitada lisaruumi, et velg auto osadest eemale tuua. Üldjuhul vajavad sellisel otstarbel flantse suuremad või keraamilised pidurisadulad.
Offseti korrigeerimine. Kui olete leidnud sobivad veljed kuid liiga kõrge offsetiga, siis saab flantsiga offsetti madalamaks muuta. See suurendab erinevate valuvelgede valikut.
Poldivalemi/keskava muutmine ehk adapterflants. Valuvelgede valiku suurendamiseks on võimalik toota ka erilahendusega flantse, mis muudavad poldivalemi ja/või keskava just soovitud veljele sobivaks. Sellise flantsi minimaalne laius on 15 – 20 mm.
#000002
Sõidukite rummu kraed on erineva laiuse ja pikkusega. Seetõttu on oluline kasutada õiget flantsi (kraega/ilma kraeta), mis istuks täpselt auto rummule. Kui flants ei mahu täpselt rummu otsa, võib flantsi krae murduda. Ilma kraeta flantside kasutamisel on oluline, et velje tsentreerimiseks jääb piisavalt ruumi. Vastasel juhul tekib sõites vibratsioon.
#000004
Tsentreerimisrõngaid kasutatakse siis, kui auto rummu diameeter erineb velje keskava suurusest. See täidab tühimiku rummu ja velje keskava vahel, välistab velje üleliigse liikumise auto rummu otsas ja seega ka vibreerimise sõitmisel. Tsentreerimisrõngad on tehtud vastupidavast plastikust või alumiiniumist.
#000005
Velgede ja flantside kinnitamiseks on võimalik kasutada erineva mõõdu ja pikkusega polte. Sõltuvalt flantsi laiusest on oluline leida poldile õige pikkus, mis kindlustaks flantsi ja velje piisavate keermetega auto rummu külge. Teisest küljest ei tohiks poldi pikkust olla ülearu, kuna see võib hakata segama auto rummu sees olevaid komponente ja seetõttu võib ratta liikumine olla häiritud. Parimvelg.ee pakub kuni 60 mm keermepikkusega polte.
#000006
Poldi päid ja keerme pikkusi tehakse samuti erinevas mõõdus. Poldi peade populaarsemad suurused on M12 ja M14. Kuid tehakse ka vähemlevinud M16 ja 1/2UNF peaga polte. Keermete valikus on pakkuda 1,25, 1,5 ja 1,75.
#000007
Sõltuvalt automudeli ettenähtud tehase andmetest, sobivad kas tavalise või pallkoonusega poldid. Nende kinnitamiseks kasutatakse sobivat võtit. On olemas ka spetsiaalse HEX võtmega kinnitatavad poldid, mille puhul tuleks võti alati käepärast hoida (näiteks rehvi purunemisel).
#000008
Velje mutreid, sarnaselt poltidele, toodetakse samuti erinevates mõõtudes – tavalise ja pallkoonusega. Mutrid kinnituvad tikkpoltidele, mis peavad olema sobiva pikkusega, et kindlustada velg auto rummu külge. Velje mutrite valikus on kas lahtise või kinnise otsaga tooted.
#000009
Turvapoldid ja –mutrid kinnitavad samuti velje auto rummu külge. Kui tavalise poldi või mutri saab lahti keerata standartse võtmega, siis turvapoltide või –mutrite komplekti jaoks on loodud spetsiaalne ja ainulaadne vahevõti. See välistab võimaluse, et keegi saaks velje pahatahtlikult auto küljest eemaldada.
#000011
Parimvelg.ee pakub kvaliteetseid McGardi tooted. Võimalik on valida hõbedaste ja mustade turvapoltide ja turvamutrite vahel. Juhul, kui turvavõti on kadunud, saab selle uuesti soetada turvamutride või -poltide komplekti koodi alusel.
#000012